Малодшы Сцяпан пайшоў служыць у Чырвоную Армію, а самы меншы Цімох застаўся дома. Спраў па гаспадарцы юнаку хапала. У пісьмах брату паведамляў вясковыя навіны. Разам са Сцяпанам служылі іншыя аднавяскоўцы. У апошняе перадваеннае лета іх вайсковая часць базіравалася каля мястэчка Мікашэвічы, да якога з іх вёскі праз Прыпяць рукой падаць. Бацькі сабралі сялянскіх прысмакаў, хлеба і выправадзілі Цімоху ў адведкі. І суседка Матрона Новак адправілася наведаць свайго мужа Петрука, які служыў разам са Сцяпанам.